Tina Turner

Tina Turner (sündinud Anna Mae Bullock; 26. november 1939 Nutbush, Tennessee osariik, USA – 24. mai 2023 Küsnacht, Zürichi kanton, Šveits) oli ameerika poplaulja ja näitleja, 12 Grammy laureaat. 

Ta oli afroameerika, navaho ja tšerokii päritolu. 

 Karjäär 
Ta alustas esinemist 1958. aastal koos Ike Turneriga. Tina ja Ike abiellusid 1962. Nende tuntuim hitt oli lugu "River Deep, Mountain High". 1971. aastal sai nende suurimaks hitiks kaver Creedence Clearwater Revivali loost "Proud Mary". Singel jõudis Billboard Hot 100 edetabelis 4. kohale ja seda müüdi rohkem kui miljon eksemplari; see pälvis Grammy parima R&B esituse eest dueti või ansambli esituses.Whitburn, Joel (2004). The Billboard Book of Top 40 Hits: Complete Chart Information About America's Most Popular Songs and Artists, 1955–2003 

Turneri esimene sooloalbum "Tina Turns the Country On!" ilmus 1974. aastal ja oli Grammyle nomineeritud R&B-vokaali esituse eest naisartistide kategoorias.Flashback: Tina Turner Covers Dolly Parton, Kris Kristofferson on First Solo Album". Rolling Stone. 1976. aastal lahkus Tina vägivaldse abikaasa juurest, kuna see oli sattunud kokaiinisõltuvusse. Nende abielu lahutati 1978. aastal. 

Kuni 1983. aastani esines Turner peamiselt Ameerika Ühendriikide hotellide peosaalides ja klubides. Novembris 1983 andis ta välja oma kaveri Al Greeni loost "Let's Stay Together", mis äratas tähelepanu ja tõusis edetabelitesse.The Official Charts Company – Let's Stay Together by Tina Turner Search. The Official Charts Company. May 3, 2016. Tina Turneri soolokarjääri läbimurdeks sai album "Private Dancer" (1984). See jõudis Billboard 200 edetabelis 3. kohale ja Ühendkuningriigis 2. kohale. "Private Dancer" sai USA-s viiekordseks plaatinaplaadiks ja üleilmse läbimüügiga 10 miljonit eksemplari oli see tema edukaim album.APRA Lauds Aussie Manager Davies. Billboard. June 9, 2008. 

Tina Turneri tuntuimad hitid on "What's Love Got to Do with It?" (mis oli 1984. aastal Billboard Hot 100 edetabelis kolm nädalat esikohal), "We Don't Need Another Hero", "Steamy Windows" ja "The Best". 

Kokku rohkem kui 100 miljoni eksemplariga oli Turner üks maailma suurema heliplaadiläbimüügiga artiste. Ta sai 12 Grammy auhinda, sealhulgas kaheksa Grammy Awardi, kolm Grammy Kuulsuste Halli auhinda (salvestiste "River Deep – Mountain High" (1999), "Proud Mary" (2003) ja "What's Love Got to Do with It" (2012) eest) ja Grammy elutööauhinna. Turner on kuulunud Guinnessi rekordite raamatusse (piletimüügi järgi) soolokontserdi suurima publiku rekordiga (1988. aastal 180 000 inimest Maracana staadionil).Mini-skirted Tina Turner claims record audience. United Press International. January 17, 1988.

Ta oli esimene mustanahaline artist ja esimene naislaulja, kes jõudis 1967. aastal ilmuma hakanud ajakirja Rolling Stone kaanele. Rolling Stone on paigutanud ta kõigi aegade 100 parima artisti seas 63. kohale ja 100 kõigi aegade suurima laulja seas 17. kohale.The 100 Greatest Singers of All Time. Rolling Stone. No. 1066. November 27, 2008. Turneril on täht Hollywoodi kuulsuste alleel 1986. aastast. Ta võeti kaks korda Rock'n'rolli Kuulsuste Halli: koos Ike Turneriga 1991. aastal ja sooloartistina 2021. aastal.Tina Turner, Jay-Z, Foo Fighters Among Those Inducted Into Rock & Roll Hall Of Fame. NPR.org. Archived from the original on May 12, 2021. 2005. aastal pälvis ta Kennedy Keskuse elutööauhinna (Kennedy Center Honors).

Turner mängis filmides "Tommy" (1975) ja "Mad Max Beyond Thunderdome" (1985). Ta oli ka James Bondi filmi "GoldenEye" tunnuslaulu esitaja.
Tema eluloost on ilmunud raamatud "I, Tina: My Life Story" (1986), "My Love Story: A Memoir" (2018), "Happiness Becomes You: A Guide to Changing Your Life for Good" (2020) ja "Tina Turner: That's My Life" (2020).

Tina Turner esines Eestis rohkem kui 50 000 pealtvaataja ees 12. augustil 2000 Tallinna lauluväljakul. 

 Diskograafia 
<tr valign=top><td>
1974 Tina Turner Turns The Country On
1975 Acid Queen
1978 Rough
1979 Love Explosion
1984 Mini 
1984 Private Dance 
1984 Private Dancer Mixes 
1985 Mad Max: Beyond Thunderdome (Original Soundtrack)
<td>
1986 Break Every Rule
1988 Tina Live in Europe (2 CD)
1989 Foreign Affair 
1991 Simply the Best (kogumik)
1993 What's Love Got To Do With It?
1994 The Collected Recordings - Sixties to Nineties (3 CD kogumik)
1996 Wildest Dreams 
1996 Wildest Dreams Tour Edition 2 CD
<td>
1997 Private Dancer Part II
1999 Twenty Four Seven
1999 All That Glitters (US)
2004 All the Best (kogumik)
2008 Tina!: Her Greatest Hits (kogumik)
2009 Platinum Collection (3 CD kogumik)
2009 Tina Live (CD + DVD)
2009 Beyond

Isiklikku
Tina Turner oli vaid 163 cm pikk. 

Turneril sündisid pojad Raymond Craig (sündinud 1958; Kings of Rhythmi saksofonisti Raymond Hilliga) ja Ronald Renelle Turner (sündinud 1960; Ike Turneriga). Lisaks lapsendas ta kaks Ike Turneri last.Tina Turner: Singer. People. May 8, 2000. Juulis 2018 leiti Craig Raymondi enesetapule viitavate tunnustega surnukeha. 

Tina Turneri elukaaslane oli alates 1995. aastast šveitslane Erwin Bach. 2009. aastast, kui Tina Turner vähendas oluliselt oma avalikke esinemisi, elas paar alaliselt Šveitsis. 2013. aasta juulis nad abiellusid. Ühtlasi loobus Tina Turner USA kodakondsusest ja võttis Šveitsi kodakondsuse.Tina Turner võttis pärast abiellumist Šveitsi kodakondsuse Õhtuleht.ee, 17.07.2013. 2021. aastal müüs Tina Turner osa oma muusikapärandi ja selles kontekstis oma nime ja kuvandi kasutamise õigused agentuurile BMG Rights Management, tehingu väidetav suurus oli 50 miljonit USA dollarit.John R. Kennedy. Tina Turner Moves Into $95.5M Estate In Switzerland iHeart Radio, 20.01.2022.

Viited

 Välislingid 
 Tina Turneri koduleht
Tina Turneri Tallinna kontsert tipneb rekordilutulestikuga. Õhtuleht, 9. juuli 2000
Hüvasti, rokikuninganna: Igiliikurina tuntud Tina Turner võitles mitu aastat raskete terviseprobleemidega. Postimees, 24. mai 2023

Kategooria:Ameerika Ühendriikide lauljad
Kategooria:Ameerika Ühendriikide filminäitlejad
Kategooria:Sündinud 1939
Kategooria:Surnud 2023